Nos fratres conuentuales monasterii sanctarum Marie virginis et Birgitte in Watzsteno recognoscimus publice per presentes nos vidisse latorem presencium M., laycum de parochia N. Aboensis dyocesis, in specie et habitu veri peregrini nostram ecclesiam hodie visitantem ob suorum remissionem peccatorum et deuocionis sue insignia et vere penitencie indicia deuotissime pretendentem. In cuius recognicionis euidenciam firmiorem sigillum nostrum presentibus est impressum. Datum monasterio nostro supradicto, anno Domini mcdxvj, ipso die apostolorum Philippi et Jacobi.